Title: Fritzøe Produktbeskr OSB.pdf
6Platene skal limes kontinuerlig i not og fjær, med lim påført på begge sider av fjæren. I tillegg skal det brukes lim på toppen av bjelkene eller tilfarerne. Ved montasje innendørs under tørre forhold kan det brukes PVA-lim beregnet til formålet. Ved plattformkonstruksjon må det brukes et montasjelim spesielt beregnet for utendørs mon- tasje. Også her må bjelkene være tørre og frie for snø og is når platene monteres. Se forøvrig limprodusentens anvisninger.Platene skal skrues fast til underlaget med skrueavstander som vist i fig. 4. Det skal brukes plateskruer beregnet til gulvplater, og anbefalt skruedimensjon er ca. 4,2 x 55 mm for både 18 og 22 mm plater. Skruehodene forsenkes såvidt under platenes overflate. Som alternativ til skruer kan det også brukes spesielle rillede gulvspiker med lengde ca. 65 mm.